tomron87/hebrew-wikipedia-sentences-corpus huggingface dataset:
מלחמת הולנד, בין הרפובליקה של הולנד לצרפת בגיבוי אנגליה, הביאה באופן סופי לירידת כוחה העצום של העיר.
קמפן חזרה לפעילות ברמה גבוהה רק במאה ה-19. היה קושי רב להגיע אליה מהים, כיוון שהביצות שמסביב היו רדודות למדי.
במהלך המאות שקדמו לכך, נחפר נהר האייסל כמה פעמים בניסיון להעמיקו ולאפשר תנועות ספינות, אבל העלויות הגבוהות יחסית הקשו על ביצוע העבודות והנהר נסתם שנית.
במאה ה-19 נבנה סכר לשליטה בגובה מי הנהר, מהירות המים וכיוונם.
על ידי הגברת קצב הזרימה צומצמו כמויות המשקעים בנהר, והדבר הקל על התנועה בו.
ניקולאס פלופ, אדריכל העיר קמפן היה אחראי לשיפורים רבים.
בנוסף לעבודתו עבור הגדה של אייסלמיר, הוא היה פעיל גם בתחום ההנדסה, וסייע בבניית הביצורים ההנדסיים של העיר.
במאה ה-19 במסגרת תהליך התיעוש ירדה חשיבותה של התחבורה בנהרות ותעלות ועלתה חשיבותם של כבישים ומסילות רכבת.
משעבר המסחר להתנהל באמצעות כבישים, ולכן נסללו כבישים במקום דרכי החול והבוץ.
ב-1828 שופרו הדרכים בתוך קמפן וב-1837 היה הדרך לזוולה נסללה, וב-1851 נסללה הדרך עד וזפ (Wezep), שם התחברה הדרך לכביש האזורי.
גם שירותי מעבורות התרחבו, וב-1844 נפתח שירות מעברות להמבורג וב-1847 להאל שבאנגליה.
יהודים ישבו בקמפן כבר במחצית הראשונה של המאה ה-14, ואין ספק שקמפן נמנה עם היישובים בהם היו יהודים לאורך נהר האייסל, אך היהודים נפגעו כמו יתר היהודים מהרדיפה בעקבות המוות השחור.
בעיר הייתה קהילה קטנה מיוצאי פורטוגל כבר מ-1661, והם קיבלו אישור להתיישב, לפתוח בית כנסת ואף הובטח להם שאשכנזים יורשו להתגורר בעיר ללא הסכמתם.
אשכנזים התחילו להופיע בעיר במאה ה-18, וב-1764 פתחו בית קברות וב-1767 בית-כנסת.
הקהילה מנתה בתחילה כ-40 איש והגיעה בשיאה, בשנת 1869 לכ-400 איש.
בשנות ה-30 של המאה ה-20 כבר התגוררו עשרות בודדים בעיר.
בשנת 1942, כיתר יהדות הולנד, הם נשלחו למחנות הריכוז וההשמדה.
לאחר המלחמה לא שבו יהודים להתגורר בקמפן, והקהילה פורקה ב-1947 ואוחדה עם הקהילה בזוולה, לשם גם הועתקו הקברים מבית הקברות.
בבית-הכנסת במקום נפתח אתר זיכרון, ונקבעה מצבה עם שמות הקורבנות מבני המקום.
לעיר קמפן הסכם ערים תאומות עם הערים הבאות:
תושבי העיר מכונים קמפן-אוואן (הולנדית: Kampen uien, בצלי קמפן) וסיפורים אודות כסילותם מופיעים החל מהמאה ה-16, זאת בדומה לתרבויות אחרות.
קֶמֶצֶ'ה (בהונגרית: Kemecse; ביידיש: קעמעטשע) היא עיירה במזרח הונגריה במחוז סבולץ'-סטמאר-ברג.
יהודים התחילו להתיישב במקום באמצע המאה ה-18. רובם עסקו במסחר ובמלאכה, ומיעוטם בחקלאות.
הקהילה היהודית קמה בשנת 1810 ולאחר הקרע ביהדות הונגריה בעקבות קונגרס יהודי הונגריה (סוף שנת 1868 ראשית 1869) הצטרפה הקהילה לזרם האורתודוקסי.
משנת 1885 היו כפופים לקהילה יהודים תושבי 18 יישובים בסביבה.
בקמצ'ה היו חברה קדישא ובית קברות יהודי, בית כנסת שנבנה בשנת 1824, "חדר", בית ספר יסודי, ישיבה ואגודת נשים.
במסגרת חיי הקהילה היהודית בעיר הוציאו כמה מרבני הקהילה ספרים שהודפסו בעיר, ביניהם "פרשת מרדכי" ו"דרשות מרדכי" של הרב מרדכי לאונורוביץ, הספרים יצאו על ידי בנו, הרב גדליה לאונורוביץ שהיה רבה האחרון של הקהילה.
במלחמת העולם הראשונה התגייסו לצבא ההונגרי 32 מיהודי קמצ'ה, חמישה מהם נפלו בקרבות.
בשנת 1937 נרשמו חברי התנועה להכשרה חלוצית-דתית ועלו אחר כך לארץ ישראל.
בשנת 1940 כבר הורגשה השפעת האנטישמיות בעיר ובאחת השבתות הורה מזכיר העיירה על היהודים לנקות שלג מהרחובות באמצע השבת, דבר שהיווה חילול שבת מבחינת הקהילה וראשי הקהילה הודיעו כי העבודה תחל רק במוצאי שבת, דבר שהוביל למעצרם.
אחרי פרוץ מלחמת העולם השנייה נקראו היהודים לשרות העבודה (עבודות כפייה לגברים יהודים עבור הצבא ההונגרי) יהודים לעבודות כפייה במסגרת צבאית ובשנת 1941 גויסו רבים מיהודי קמצ'ה בני 40–50 לעבודות כפייה, אך שוחררו כעבור חודשיים.
בשנת 1942 נלקחו גברים יהודים בני 18–24 ונשלחו לסייע לצבא ההונגרי שלחם לצד הגרמנים בחזית המזרחית.
רובם ניספו בשדות המוקשים של אוקראינה.
חלק מיהודי קמצ'ה נשלחו לעבוד במפעל החשמל בבאנהידה , אחר כך במכרות הפחם בוארפלוטה, ולבסוף בוינוהרדיב.
הם שוחררו בידי הצבא האדום בנובמבר 1944.
באפריל 1944, כחודש לאחר כניסת הצבא הגרמני להונגריה (מבצע מרגרטה), הועברו שארית יהודי העיירה לגטו שהוקם בנירג'האזה.
מחמת הצפיפות ששררה בגטו הועברו חלקם לניריישפוסטה (Nyírjespuszta) שבאזור בלשגיארמט, ומשם שולחו ב-4 ביוני 1944 למחנה ההשמדה אושוויץ.
הם נתקבלו על ידי תושבי המקום בעוינות והחלו לעזוב את המקום בהדרגה.
בשנת 1960 כבר לא נותרו שם יהודים.
קמפן הוא הגיל החמישי מתוך שישה בתת-התור קרטיקון עליון.
תקופת גיל קמפן משתרעת מלפני 0.7 ± 83.6 מיליון שנים ועד לפני 0.6 ± 72.1 מיליון שנים.
קדם לו גיל סנטון ואחריו היה גיל המאסטריכט.
את המונח קמפן טבע הגאולוג הצרפתי אנרי קוקן (Henri Coquand; 1881-1813) ב-1857. מקור השם בכפר הצרפתי שמפן (Champagne) במחוז השראנט הימי שבמערב צרפת.
המיקום המייצג היה מחשוף בסמוך לכפר אובטר-סור-דרון (Aubeterre-sur-Dronne) באותו אזור.
בשל שינויים בהגדרות סטרטיגרפיות, משויך חלק זה כיום לגיל המאסטריכט.
תחילת גיל קמפן נקבעה למועד שבו נכחדה חבצלת ים מהמין Marsupites testudinarius.
נכון ל-2009 טרם אושר אתר בעולם שבו ניתן לסמן את גבול השכבה (Global Boundary Stratotype Section and Point בראשי תיבות GSSP).
אחד המועמדים הוא קטע בסמוך לסכר בעיירה וקסאהצ'י (Waxahachie) בטקסס שבארצות הברית.
סיום גיל קמפן מוגדר כמקום בטור הסטרטיגרפי שבו הופיע לראשונה מין האמוניטים Pachydiscus neubergicus.
לעיתים מחלקים את גיל הקמפן לתתי-שלבים: תחתון, תיכון ועליון.
בים הטתיס כולל קמפן שישה אזורים ביוסטרטיגרפיים של אמוניטים.
אזורים אלה, מהצעיר ביותר לקדום ביותר, הם:
במהלך גיל הקמפן חל גידול מואץ במספר המינים של הדינוזאורים.
באמריקה הצפונית לדוגמה מספר הסוגים עלה מ-4 בתחילת הקמפן ל-48 לקראת תום הגיל.
התפתחות זו מכונה לעיתים "המפץ הקמפני" ("Campanian Explosion").
עם זאת, עדיין לא ברור אם המאורע מלאכותי.
כלומר, האם המספר הנמוך של המינים בתחילת הקמפן נגרם בשל תנאי שימור מאובנים גרועים באותו זמן.
כללית, מזג האוויר החמים והשטח היבשתי הנרחב המכוסה בים רדוד במהלך הקמפן התאים לדינוזאורים.
בגיל הבא, גיל מאסטריכט נמצאו 30% פחות סוגים של דינוזאורים מאמריקה הצפונית מאשר בשלהי הקמפן.
בעלי חיים שחיו בתקופת גיל הקמפן כוללים:
אנקילוזאורים של הקמפן סוג תקופה אתר תיאור תמונות Aletopelta תצורת פוינט לימה (Point Loma Formation), קליפורניה, ארצות הברית אנקילוזאורוס בגודל בינוני, באורך משוער של כשישה מטרים אנטארקטופלטה (Antarctopelta) תצורת סנטה מרטה, אי ג'יימס רוס, אנטארקטיקה אנקילוזאורוס חסון מוגן על ידי לוחות שריון המוטבעות בעור.
אף שטרם נמצא שלד שלם, משערים שפרטים מהמין הגיעו לאורך מקסימלי של 4 מטרים.
למין יש מאפיינים הן של אנקילוזאורים והן של נודוזאורים.
אדמונטוניה (Edmontonia)קמפן עד מאסטריכט תצורת קניון הורסשו (Horseshoe Canyon Formation), אלברטה, קנדהנודוזאורוס גמלוני שאורכו בערך 6.6 מטרים וגובהו 2 מטרים.
על גבו וראשו היו לוחות גרמיים מחורצים קטנים ודורבנים חדים רבים לאורך גבו וזנבו.
ארבעת הדורבנים הגדולים ביותר בלטו מכתפיו, שניים מתוכם התפצלו לדורבני משנה בחלק מהמאובנים שנתגלו.
במבט מלמעלה היה לגולגולתו צורת אגס.
אאופלוצפלוס (Euoplocephalus) ניובררזאורוס (Niobrarasaurus) Nodocephalosaurus פנופלוזאורוס (Panoplosaurus) תצורת נהר ג'ודית (Judith River Formation), אלברטה קנדה ומונטנה ארצות הברית נודוזאורוס באורך 7-5.5 מטרים בעל זנב באורך 2 מטרים פינקוזאורוס (Pinacosaurus) סאיצ'נייה (Saichania) Shanxia סטרותיוזאורוס (Struthiosaurus) טרכיאה (Tarchia) Tianzhenosaurus
צרטופסים של הקמפן סוג תקופה אתר תיאור תמונות אכלוזאורוס (Achelousaurus) לפני 74.2 מיליון שנים צרטופסיד זה היה דינוזאור צמחוני הולך על ארבע שאורכו היה כ-6 מטר ומשקלו כ-2–3 טון.
העטרה שלו, מעין "מניפה" גרמית הייתה קצרה אך בעלת בליטות ושקעים ("חלונות" בעצמות העטרה), כללה זיזים חדים ושימשה ככלי מרשים במפגני ראווה.
אורניתופודים של הקמפן סוג תקופה אתר תיאור תמונות Aralosaurus 85.8 מיליון שנים אסיה ארלוזאורוס היה בגודל של פיל.
אף שידוע מעט מאוד על הארלוזאורוס (נמצאה רק גולגולת אחת כמעט שלמה), ליצור היה מקור ובו כמעט 1,000 שיניים קטנות ב-30 שורות.
שיניים אלו נועדו לשבור חומר צמחי בלעיסה, מאפיין נפוץ אצל דינוזאורים צמחוניים, אבל יוצא דופן לגבי זוחלים.
עורף הגולגולת של הארלוזאורוס היה רחב, מאפיין שמעיד על שרירי לסת גדולים שנועדו להניע את מנגנון הלעיסה.
ברכילופוזאורוס (Brachylophosaurus) 76.5 מיליון שנים מונטנה, ארצות הברית; אלברטה, קנדהברכילופוזאורוס היה הדרוזאור טיפוסי שהגיע כמבוגר לאורך של 9 מטרים.
קוריתוזאורוס (Corythosaurus) 77-76.5 מיליון שנים אלברטה, קנדהקוריתוזאורוס שקל כ-4 טון ואורכו מקצה אפו עד קצה זנבו היה כ-10 מטרים.
כמו כל ההדרוזאוריים היה לו מקור נטול שיניים, בחלק האחורי של הלסתות הייתה סוללה שכללה מאות שיניים משתלבות קטנות.
אלו נועדו לרסק ולטחון חומר צמחי והתחלפו כל פעם שהם נשחקו.
Diclonius 75 מיליון שנים מונטנה, ארצות הברית אדמונטוזאורוס (Edmontosaurus) 73.0-76.5 מיליון שנים קנדה הסוג אדמונטוזאורוס כלל כמה ממיני ההדרוזאוריים הגדולים ביותר, באורך של עד 12 מטרים ומשקל סביב 4 טון.
גספאריניזאורה (Gasparinisaura) 85 מיליון שנים ארגנטינה גספריניזאורה היה אוכל עשב הולך על שניים קטן.
Paul) העריך ב-2010 את אורכו ב-1.7 מטרים, ומשקלו ב-13 קילוגרם.
גילמורוזאורוס (Gilmoreosaurus) 70 מיליון שנים מונגוליה גריפוזאורוס (Gryposaurus) 83-75.5 מיליון שנים אלברטה, קנדהגריפוזאורוס היה הדרוזאור טיפוסי הדרוזאורוס (Hadrosaurus) 79.5 מיליון שנים ניו ג'רזי, ארצות הברית היה ככל הנראה הולך על שניים כשהיה צריך לרוץ, אבל יכול היה להשתמש ברגליים הקדמיות לתמוך בגופו בזמן שניזון.
היפקרוזאורוס (Hypacrosaurus) 75-67 מיליון שנים אלברטה, קנדה היפאקרוזאורוס נבדל באופן בולט מבעלי מקור הברווז בעלי הכרבולות החלולות האחרים בדורבנים הארוכים (פי 5 עד פי 7 מגובה החוליה שממנה צמחו) שלאורך עמוד השדרה שלו וצורת הכרבולת.
צורת הכרבולת החלולה דמתה לקוריתוזאורוס, אבל מחודדת יותר בקצה, גבוהה פחות ורחבה יותר.
היפסיבמה (Hypsibema) קרוליינה הצפונית ומיזורי, ארצות הברית קריטוזאורוס (Kritosaurus) 73 מיליון שנים אמריקה הצפונית מהמין Kritosaurus navajovius נתגלו גולגולת חלקית, לסתות ושרידים אחרים של השלד.
לאמבאוזאורוס (Lambeosaurus) 76-75 מיליון שנים אלברטה, קנדה Lophorhothon 80 מיליון שנים אלבמה, ארצות הברית מאיזאורה (Maiasaura) 76.7 מיליון שנים מונטנה, ארצות הברית מאיאזאורוס היה הדרוזאור גדול, שהגיע כבוגר לאורך של כ-9 מטרים וניחן במקור שטוח ובאף עבה אופייניים.
לפני עיניו הייתה כרבולת קטנה מעוטרת בקוצים.
ייתכן שהכרבולת שימשה לניגוח בקרבות בין זכרים בעונת הרבייה.
Mandschurosaurus אסיה Microhadrosaurus סין Mochlodon אוסטריה נאשויביטוזאורוס (Naashoibitosaurus) 73 מיליון שנים ניו מקסיקו, ארצות הבריתלא הרבה ידוע על האנטומיה של הנאשויביטוזאורוס בהתחשב בכך שכל מה שיש זה גולגולת חלקית בודדה.
על הגולגולת שלו, החלק שתואר בצורה המפורטת ביותר, יש כרבולת נמוכה הבולטת לפני העיניים, אבל צורתה אינה כה קשתית כשל ה-Gryposaurus.
ניפונוזאורוס (Nipponosaurus) רוסיה אורודרומיאוס (Orodromeus) 76.7 מיליון שנים מונטנה, ארצות הבריתאורודרומאוס היה אוכל עשב הולך על שניים קטן וזריז שקרוב לוודאי חי במקביל לדינוזאורים כדוגמת דספלטוזאורוס ואייניוזאורוס.
הורנר ווייסהמפל העריכו את אורכו ב-2.5 מטרים.
פרזאורולופוס (Parasaurolophus) 76.5-73 מיליון שניםאלברטה, קנדה; ניו מקסיקו ויוטה בארצות הבריתפרוזאורולופוס (Prosaurolophus) 76-75 מיליון שנים אלברטה, קנדהפרוזאורולופוס היה בעל חיים בעל מקור ברווז בעל ראש גדול; הממצא השלם ביותר שתואר היה גולגולת באורך 90 שסנטימטרים על שלד באורך של כ-8.5 מטרים.
הייתה לו כרבולת משולשת קטנה מוצקה לפני עיניו; צדי הגולגולת היו קעורים, ויצרו שקעים.
הזרועות הקדמיות היו קצרות יחסית.
Pteropelyx מונטנה, ארצות הברית רבדודון (Rhabdodon) 70 מיליון שנים צרפת, ספרד ורומניהלא ברור אם היה שייך לענף Iguanodontia או למשפחה היפסילופודוניים וייתכן שהיה "החוליה החסרה" בין השניים.
העדויות הנוכחיות נוטות לכך שהוא שייך ל-Iguanodontia ודמה לטנונטוזאורוס.
זאורולופוס (Saurolophus) 69.5-68.5 מיליון שנים אמריקה הצפונית, אסיה זאורולופוס מוכר מכמה שלדים כמעט שלמים, ויש לכן לחוקרים תמונה ברורה של האנטומיהשל השלד שלו.
osborni הנדיר שבין המינים מאלברטה היה באורך 9.8 מטרים, והיה על גולגולת באורך מטר.
angustirostris, המין שנתגלה במונגוליה, היה גדול יותר, השלד הראשון שנתגלה היה באורך של בערך 12 מטרים ודווח גם על שרידים גדולים יותר שאנטונגוזאורוס 70 מיליון שנים סין אחד ההדרוזאורים הארוכים והגדולים ביותר.
אורכו של השלד השלם של פרט בגודל בינוני ששוחזר במכון הגאולוגי של סין בבייג'ינג הוא 14.72 מטרים.
Tanius סין טרכודון (Trachodon) 77 מיליון שנים מונטנה, ארצות הברית טקסון מוטל בספק טסינטאוזאורוס (Tsintaosaurus) 70 מיליון שנים דרום סין ולפרונס 72 מיליון שנים מקסיקו
פכיצפלוזאורים של הקמפן סוג תקופה אתר תיאור תמונות אלסקצפל (Alaskacephale)תצורת פרינס קריק, אלסקה, ארצות הברית Colepiocephale אלברטה, קנדה הפכיצפלוזאור הקדום ביותר הידוע גויוצפל (Goyocephale) מונגוליה גרבית'ולוס (Gravitholus) Hanssuesia אלברטה, קנדה; מונטנה, ארצות הבריתשונה מפכיצפלוזאורים אחרים בכך בשקע בעצם הקודקוד, כיפת קודקוד קדמת רחבה ואף רחב.
?Heishansaurus הומלוצפל (Homalocephale) מונגוליה הומלוצפל שונה מפכיצפלוזאורים אחרים בכיפת גולגולת שטוחה בצורת יתד.
זאורופודים של הקמפן סוג תקופה אתר תיאור תמונות אלמוזאורוס (Alamosaurus)דרום-מערב ארצות הבריתאלמוזאורוס הוא סוג דינוזאור של זאורופודים מהקלייד טיטאנוזאוריה מהקרטיקון העליון של מה שהוא כיום אמריקה הצפונית.
היה זה אוכל עשב גדול הולך על ארבע רגליים ואחד הדינוזאורים הגדולים ביותר של אמריקה הצפונית אנדזאורוס (Andesaurus) הפרובינציה נאוקן בארגנטינהאנדזאורוס היה סוג של זאורופודים מהקלייד טיטאנוזאוריה.
ברוהאתקאיוזאורוס (Bruhathkayosaurus) טאמיל נאדו, הודו ייתכן שהברוהאתקאיוזאורוס היה הדינזאור הגדול ביותר שחי מעולם, אך עקב מחסור במאובנים זהו מין המוטל בספק Huabeisaurus צפון מזרח סיןחבר במשפחה Euhelopodidae Overosaurus הפרובינציה נאוקן בארגנטינה טיטאנוזאור קטן ממדים (יחסית).
קוואסיטוזאורוס (Quaesitosaurus) שאר צאב, מונגוליהקוואסיטוזאורוס היה זאורופוד מהקלייד טיטאנוזאוריה.
סלטזאורוס צפון-מזרח ארגנטינה, אורוגוואי סלטזאורוס היה דינוזאור זאורופוד מהקלייד טיטאנוזאוריה.
אורכו המשוער 12 מטרים ומשקלו כ-7 טון.
Varrichio) ציין שבשלהי הקמפן היו באזור אלברטה בקנדה של ימינו ובאזור מונטנה שבארצות הברית של ימינו תרופודים דומים מאוד, למרות הבדלים משמעותיים במיני הדינוזאורים אוכלי העשב בין שני האזורים.
תרופודים של הקמפן סוג תקופה אתר תיאור תמונות אבליזאורוס (Abelisaurus)תצורת אלן (Allen Formation)?, תצורת אנאקלטו (Anacleto Formation), ארגנטינהטורף הולך על שניים שהגיע קרוב לוודאי לאורך של 7 עד 9 מטרים, ידוע רק מגולגולת חלקית אחת.
פטרוזאורים של הקמפן סוג תקופה אתר תיאור תמונות גאוסטרנברגיה (Geosternbergia)ארצות הברית, אמריקה הצפונית מיני הסוג גאוסטרנברגיה נכללו בעבר בסוג פטרנודון, ומפורסמים בזכות כרבולתם הייחודית.ניקטוזאורוס (Nyctosaurus) מערב תיכון ארצות הברית הניקטוזאורוס היה בעל כרבולת דמוית קרן.
פטרנודון (Pteranodon) קנזס, ארצות הברית; אמריקה הצפונית הסוג פטרנודון היה אחד מהזוחלים המעופפים הגדולים ביותר, עם מוטת כנפיים שלעיתים עברה את רף ה-6 מטרים.
קוואצלקואטלוס (Quetzalcoatlus) טקסס, ארצות הברית הקוואצלקואטלוס גם הוא היה אחד משלושת הפטרוזאורים הגדולים ביותר וגדול בהרבה מהפטרנודון: גובהו היה כשל הג'ירפה ומוטת כנפיו הגיע לכ-10 מטרים ויותר.
עופות של הקמפן סוג תקופה אתר תיאור תמונות הספראורניס (Hesperornis) Neogaeornis עוף ימי מצ'ילה.
צורת הרגליים שלו מזכירה רגליים של עופות צוללים, אבל הרגלי האכילה שלו עדיין עלומים.
המינים היחידים הידועים הם מגבול קמפן-מאסטריכט איכתיאורניס (Ichthyornis)
פלזיוזאורים של הקמפן סוג תקופה אתר תיאור תמונות אלאסמוזאורוס (Elasmosaurus) 80.5 מיליון שניםפצלי פייר (Pierre Shales), קנזס, ארצות הבריתאלאסמוזאור הוא סוג של פלזיוזאור בעל צוואר ארוך במיוחד.
סטיקסוזאורוס (Styxosaurus) 83.5-80.5 מיליון שניםמחוז לוגאן, קנזססטיקוזאורוס הוא סוג של פלזיוזאור ממשפחת האלאסמוזאוריים
דמויי תנינאים של הקמפן סוג תקופה אתר תיאור תמונותדיינוסוכוס (Deinosuchus) 80-73 מיליון שנה מחוז סמפסון, קרוליינה הצפונית.
הדיינוסוכוס היה תנינאי ענקי הקרוב לאליגטור ונחשב לאחד התנינאים הגדולים ביותר שחיו אי-פעם.
אורכו כנראה היה כ-12 מטר, והוא שקל כ-8.5 טון.
עוצמת הנשיכה של הדיינוסוכוס הייתה החזקה ביותר שבחיות ביבשה.
ליידיוסוכוס (Leidyosuchus) 75 מיליון שנה אמריקה הצפונית.
קשקשאים של הקמפן סוג תקופה אתר תיאור תמונות הליזאורוס (Halisaurus) מוזאזאורוס (Mosasaurus) 70-66 מיליון שנההמוזאזאורוס היה זוחל ימי ענק שאורכו נע בין 15 ל-18 מטר ומשקלו בין 15 ל-20 טון מטרי.
פלוטוזאורוס (Plotosaurus) טאניווזאורוס (Taniwhasaurus) ניו זילנד, יפן, אנטארקטיקה טילוזאורוס (Tylosaurus) 75–86 מיליון שנה
צבים של הקמפן סוג תקופה אתר תיאור תמונות ארכלון (Archelon) 75-65 מיליון שנה הארכלון היה סוג צב ים קדום שהיה צב הים הגדול בעולם ומשקלו הגיע עד 2,200 ק"ג.
יונקים של הקמפן סוג תקופה אתר תיאור תמונות אלפדון (Alphadon) האלפדון היה יונק קדום שהגיע לאורך 12 ס"מ והיה דומה לאופוסום.
הוא היה אוכל כל דידלפודון (Didelphodon) 73-66 מיליון שנה תצורת הל קריק במונטנה הדידלפודון היה יונק כיס באורך 12 ס"מ ומשקל של 5 ק"ג שטרף יצורים קטנים או ביצים.
דגים של הקמפן סוג תקופה אתר תיאור תמונות קסיפקטינוס (Xiphactinus) 93-66 מיליון שנה קסיפקטינוס היה דג גדול שאורכו היה 4.5-6 מטרים והיו לו לסתות חזקות מלאות בשרירים באמצעותן היה מרסק עצמות.
קמפצ'ה (בספרדית: Campeche; רשמית: המדינה החופשית והריבונית של קמפצ'ה, בספרדית: Estado Libre y Soberano de Campeche) היא אחת מ-31 המדינות המרכיבות את מקסיקו.
קמפצ'ה נמצאת בדרום-מזרח מקסיקו, בחצי האי יוקטן, והיא גובלת במפרץ מקסיקו בצפון, יוקטן בצפון-מזרח, קינטנה רו ובליז במזרח, גואטמלה בדרום וטבסקו במערב.
בירתה והעיר הגדולה ביותר בה היא קמפצ'ה.
שם המדינה נובע משם בירתה שנובע משם התיישבות של בני המאיה באזור בשם "א-קינ-פץ'".
הספרדים הגיעו לאזור לראשונה ב-1517 והאוכלוסייה המקומית נטמעה בהם.
הספרדים הקימו בהתיישבות נמל שהפך לאחד מהחשובים של ספרד באזור.
העיר ירדה מגדולתה במאה ה-19, עקב פתיחת נמלים אחרים והידרדרות בחקלאות.
תחילה הייתה קמפצ'ה חלק ממדינת יוקטן, אך היא הפכה למדינה בפני עצמה ב-1863. כעבור שנה צרפת פלשה למקסיקו והחזירה את קמפצ'ה להיות חלק מיוקטן, אך כעבור מספר שנים מקסיקו השתחררה מהכיבוש הצרפתי, וקמפצ'ה חזרה להיות מדינה.
כלכלת המדינה מסתמכת בעיקר על נפט שנמצא מול חופיה בשנות ה-70. נוסף על כך יש מעט חקלאות.
קמפיין סרט לבן (White Ribbon Campaign) היא תנועה המקיפה מיליוני אנשים בכל העולם, של גברים ונערים שפועלים לשים קץ לאלימות נגד נשים ונערות, וכן לקדם שוויון מגדרי, יחסים בריאים בין המינים וחזון חדש של גבריות.
התנועה הוקמה בקנדה בשנת 1991 ופועלת כיום ביותר מ-60 מדינות ברחבי העולם..
הקמפיין שהיא מובילה מתבסס על שני אלמנטים מרכזיים:
התחייבות של גברים לעולם לא לנקוט אלימות כלפי נשים, לא להקל ראש או להצדיק אלימות כלפי נשים, ולא לשתוק לנוכח גילויי אלימות כלפי נשים.
ייזום והשתתפות באירועים שונים במסגרת המאבק באלימות נגד נשים, בהם מוזמנים הגברים לענוד על דש הבגד סרט לבן כאות למחויבותם למאבק.
הסרט הלבן היווה לאורך השנים סמל של מאבקים חברתיים ופוליטיים שונים הנוגעים בזכויות נשים במדינות רבות.
הוא החל לשמש במשמעות זו לאחר הטבח באקול פוליטכניק בשנת 1989 בו נרצחו 14 נשים.
בשנת 1991 הפעיל מיכאל קאופמן ופעילים נוספים הקימו את הקמפיין הקנדי בטורונטו, שהתפשט והגיע לכ-60 מדינות, ביניהן בריטניה, אוסטרליה, ניו זילנד, ברזיל, פקיסטן, פינלנד, קנדה, איטליה, אוסטריה, דנמרק, ומדינות נוספות.
תנועת 'סרט לבן' מקדמת את חזונה ורעיונותיה באמצעות פעילויות חינוכיות, העלאת מודעות, הפצת חומרי הסברה, פעולות שטח, הקמת שותפויות וקמפיינים יצירתיים במטרה ליצור שינוי חברתי ותרבותי שיסייע לצמצם ולמגר את תופעת האלימות נגד נשים, תוך בחינת מקורותיה והשלכותיה של תופעה חברתית קשה זו.
התנועה מאמינה כי גברים הם חלק מהפתרון ושותפים ביצירת חברה בטוחה, צודקת ושוויונית יותר עבור נשים וגברים כאחד.
בנובמבר 2013 התארגנה בישראל קבוצה של פעילים ופעילות לשינוי חברתי המאמינים בחזונה ורעיונותיה של תנועת 'סרט לבן' והחליטו להביא את המסר לארץ ולהקים את אסל"י - ארגון 'סרט לבן' ישראל.
אסל"י פועל להפצת מסריו באמצעות דף פייסבוק של הארגון, וכן באמצעות חלוקת חומרי הסברה, הפצת מסרים בכלי התקשורת וקיום סדנאות והרצאות לקהלים מגוונים.
חברי הארגון משתתפים בהפגנות ואירועים של ארגונים פמיניסטיים שקשורים למאבק בתופעת האלימות כלפי נשים על ביטוייה השונים.
בשנת 2016 הפך אסל"י לעמותה רשומה.
קמפינה (ברומנית: Câmpina) היא עיר במחוז פרחובה, בחבל מונטניה, ברומניה.
קמפינה שוכנת בעמק הפרחובה ומוקפת בשלושה נחלים, שייצבו את המישור, קמפיניצה, דופטנה ופרחובה.
מיקום העיר הוא על דרך המסחר הישנה בין בוקרשט ובין בראשוב.
לאחר כמות שיא של תושבים, 41,554, ב-1992, מספר התושבים ירד ל-32,935 ב-2011. מרבית התושבים, לפחות 93%, הם רומנים ויש מיעוט של פחות משני אחוזים של צוענים.
מרבית התושבים, מעל 91%, משתייכים לכנסייה האורתודוקסית הרומנית והיתר מתחלקים בין זרמים נוצריים שונים ובלתי מזדהים.
קמפינה היא העיר הרומנית עם הכמות הגדולה ביותר של ימי שמש בשנה.
קמפינה מוזכרת לראשונה במסמך משנת 1503. ב-1783 קמפינה הפכה לעיירת שוק חופשית ומקבלת זכויות.
ב-1799 אלכסנדרו מורוזי העניק לקמפינה זכות לנהל שוק ביום ראשון.
תאורת פנסי רחוב על בסיס קרוסין הופעלה בקמפינה ב-1861. ב-1864 הוכרזה קמפינה כעיר וב-1879 היא התחברה לרשת מסילות הברזל הרומנית.
ב-1886 הוקם במקום בית זיקוק לנפט המצוי בשפע במקום.
ב-1890 נחנך שדה הנפט עם חמישה מגדלי קידוח, הראשונים ברומניה וב-1897 התחיל לפעול בית הזיקוק Steaua Română (הכוכב הרומני) החדש, שהיה אז הגדול ביותר והמודרני ביותר באירופה - הוא הפיק 1,200 טונות ביום.
במהלך השנים 1893 - 1896 הקים בוגדן פטריצ'ייקו חאשדאו את ארמון יוליה חאשדאו.
ב-1902 מותקנת אינסטלציה למים זורמים בבתים ותאורה חשמלית.
ב-1917 ביקר במקום וילהלם השני, קיסר גרמניה יחד עם גנרל-פלדמרשל אוגוסט פון מקנזן.
מלונות קמפינסקי היא רשת מלונות יוקרה בינלאומית שמרכזה בשווייץ.
מטה החברה יושב בעיר ז'נבה, אולם הרשת הוקמה בברלין בשנת 1897 כ-Hotelbetriebs -Aktiengesellschaft.
הרשת מפעילה כיום 76 מלונות חמישה כוכבים ב-31 מדינות.
בתחילה בגרמניה ולאורך שנים התרחבה הרשת לחלקים אחרים של אירופה, המזרח התיכון, אפריקה, אסיה ואמריקה הלטינית.
המותג קמפינסקי זכה בתואר Best Brand בגרמניה לשנת 2011 בקטגוריית "ספק השרות הטוב ביותר".
מלונות קמפינסקי היא קבוצת מלונות היוקרה הוותיקה באירופה.
במקביל הוקמה חברת מ' קמפינסקי ושות' שנוסדה על ידי ברתולד קמפינסקי, שנרכשה ידי "Hotelbetriebs Aktiengesellschaft" בשנת 1953.
ברתולד קמפינסקי נולד למשפחה ממוצא יהודי ב־10 באוקטובר 1843 בפוזנן (אז פרובינציה גרמנית, וכיום פולין).
משפחת קמפינסקי כבר פעלה בהצלחה בסחר ביין משנת 1862. בשנת 1872 היא הרחיבה את עסקיה לברלין, שם פתח ברתולד קמפינסקי עסק של סוחרי יין בפרידריכשטראסה.
בשנת 1889 פתח מסעדה, הגדולה בברלין באותו זמן, ברחוב לייפציגר.
מכיוון שלברתולד ולאשתו הלנה לא היה בן, הם הזמינו את חתנם ריכרד אונגר (1866–1947) להצטרף לעסק.
ברתולד העביר לבסוף את המשרד לחתנו בתנאי שישמור על השם קמפינסקי.
ברתולד קמפינסקי נפטר ב־14 במרץ 1910.
לצד פעילות בעסקי היין והמסעדנות, הקים ריכרד אונגר עסק נדל"ן גדול עד תחילת מלחמת העולם הראשונה.
לאחר תקופה קצרה של קיפאון במהלך המלחמה, הוא מכר מוצרים מתוצרת עצמית תחת שם המותג קמפינסקי.
העסק בברלין שגשג, כך שבשנת 1918 הוקם מלון קמפינסקי ברחוב קורפירסטנדאם 27, שם ממוקם כיום מלון קמפינסקי בריסטול.
עשר שנים לאחר מכן, מ' קמפינסקי ושות' השתלטו על מלון "Haus Vaterland" בכיכר פוטסדאם.
כדי להימלט מאירועי מלחמת העולם השנייה היגרו ריכרד אונגר ומשפחתו לארצות הברית ו-מ' קמפינסקי ושות' הפך לחלק מ-Aschinger AG.
במסעדה בקורפירסטנדאם 27 פרצה אש מעט לפני תום המלחמה, ונכסים אחרים נפלו קורבן להפצצות.
לאחר סיום המלחמה, בנו של ריכרד אונגר ונכדו של ברתולד קמפינסקי, ד"ר פרידריך אונגר, חזרו לגרמניה.
בשנת 1951 החלה בניית בית מלון באתר המסעדה ההרוס, והיא נפתחה שנה לאחר מכן בשם מלון קמפינסקי במשך 20 שנה נהנה המלון המודרני והמתקדם מהמעמד של מלון היוקרה היחיד בברלין.
בשנת 1953 מכר ד"ר פרידריך אונגר את מניותיו ואת השם קמפינסקי ל-"Hotelbetriebs-Aktiengesellschaft", שכבר ניהלה מלונות כמו הבלטי, בריסטול וקייזרהוף.
השם בריסטול אומץ והוא משמש עדיין במלון קמפינסקי בקורפירסטנדאם 27. בשנים שלאחר מכן, "Hotelbetriebs-Aktiengesellschaft" השתלטה על ניהול מספר מלונות מפורסמים.
בשנת 1957 רכשה את מלון אטלנטיק בהמבורג.
באותה שנה הוקמה שותפות עם חברת לופטהנזה במודל של השתתפות של 50 אחוז במלון ארבע העונות במינכן, בו כבר החזיקה לופטהנזה.
בשנת 1977 קיבלה חברת המלונות את שמה הנוכחי בשם "(Kempinski Aktiengesellschaft (AG".
במקביל, מלון קמפינסקי פרנקפורט Gravenbruch נוסף לקבוצה כמלון הגרמני הרביעי שלה.
בשנת 1985 רכשה לופטהנזה מניות בחברת קמפינסקי ובכך אפשרה לחברת המלונות להפעיל גם מלונות קמפינסקי בחו"ל.
שנה לאחר מכן הקימו חברת קמפינסקי, לופטהנזה וחברת הפיננסים Rolaco S.A, את .Kempinski Hotels S.A, שמשרדה הראשי בז'נבה.
בשנת 1993 חברת קמפינסקי רכשה את כל המניות בקמפינסקי S.A.
בנובמבר 1994, חברת .Dusit Sindhorn Company Ltd מבנגקוק רכשה את 52% ממניות רשת קמפינסקי.
משנת 2017, שני בעלי המניות הקיימים בחברת קמפינסקי AG הם בעל מניות מבחריין והחברה מתאילנד.
רשת מלונות קמפינסקי מונה כיום 76 מלונות ברחבי העולם, כולל באבו דאבי, מלון Indonesia Kempinski בג'קרטה, The Apurva Kempinski Bali בבאלי, Çiragan Palace Kempinski באיסטנבול, מלון Gran Hotel Manzana Kempinski La Habana בקובה, ומלון Kempinski Hotel Corvinus, בודפשט, עקבה, ברלין, סלובקיה ועוד מקומות רבים.
ב־2010 פורסם כי רשת קמפינסקי תקים מלון יוקרה בישראל ברחוב הרברט סמואל בתל אביב בהשקעה של 200 מיליון שקל.
בשנת 2022, חנכה רשת קמפינסקי את המלון הראשון שלה בישראל, בתל אביב בשם "דייוויד קמפינסקי תל אביב".
גיירמו גונסלס דל ריו גרסיה (בספרדית: Guillermo Gonzalez del Rio Garcia; 9 בפברואר 1912 – 22 בינואר 1984), אשר כונה בשם קמפנאל הראשון או גיירמו קמפנאל, היה כדורגלן ומאמן ספרדי, ששיחק בעמדת החלוץ.
קמפנאל הוא השחקן שכבש הכי הרבה שערים במדי סביליה בכל הזמנים, עם 218 שערים בכל המסגרות.
קמפנאל נולד ב-9 בפברואר 1912 באבילס שבספרד.
הוא התחיל את הקריירה שלו בספורטינג חיחון, שם שיחק עד 1929, לפני שעבר לשחק בסביליה.
בסביליה כונה בשם "קמפנאל הראשון" מכיוון שאחיינו, מרסלינו קמפנאל (שכונה בשם קמפנאל השני), היה גם כן שחקנה בשנות ה-50 של המאה העשרים.
במהלך תקופתו שם הוא זכה עימה פעמיים בגביע הספרדי בשנים 1935 ו-1939, תוך כדי שהוא כובש בשני משחקי הגמר של אותן זכיות.
הוא היה גם שותף לזכייתה בליגה הספרדית של עונת 1945/46. קמפנאל הוא הכובש הגדול ביותר בכל הזמנים של הקבוצה עם 218 שערים בכל המסגרות.
במסגרת הליגה הבכירה כבש במדי סביליה 100 שערים ב-157 הופעות, לפני שעזב אותה וסיים את הקריירה שלו בשנת 1946. לאחר סיום הקריירה היה למאמנה של סביליה ושל אחיינו.
בנבחרת ספרד קמפנאל ערך 3 הופעות וכבש 2 שערים.
משחקו הראשון בנבחרת היה משחק רבע גמר מונדיאל 1934, כאשר ספרד פגשה את איטליה והפסידה לה במשחק חוזר.
מאז לא שב לנבחרת עד שנת 1941, בה שיחק שני משחקי ידידות, שניהם מול פורטוגל ובהן כבש שני שערים.
קמפנאל נפטר ב-22 בינואר 1984 בסביליה שבספרד, בגיל 71, כתוצאה מדום לב.
ביידיש: קעמפנא) היא עיר בפרובינציית פולין גדול במערב פולין, בירת מחוז קמפנו וגמינה קמפנו .
בקמפנו התקיימה עד השואה קהילה יהודית גדולה.
האזכור הראשון של קמפנו הוא משנת 1282 כמקום חתימתו של הסכם קמפנו בין מלך פומרניה מסטווין השני ומלך פולין, פשמישל השני משושלת פיאסט, שבו הועברו שטחי פומרניה לשליטתה של ממלכת פולין.
שנה לאחר מכן הוכרזה כעיר, והייתה נחלתם של מלכי פולין, עד שהוענקה לאביר מקומי בידי המלך קז'ימייז' השלישי בשנת 1325.
במהלך המאה ה-17, החלו להגיע לקמפנו פרוטסטנטים ויהודים משלזיה הסמוכה.
ב-1793, בחלוקת פולין השנייה, סופח האזור לפרוסיה.
בין השנים 1807 ל-1815 הייתה קמפנו חלק מדוכסות ורשה שהקים נפוליאון בונפרטה.
בקמפנו התקיימה קהילה יהודית שנוסדה במאה ה-17. הקהילה חוסלה בשואת יהודי פולין, וכיום נותר בקמפנו רק בית הכנסת הנטוש ושרידי מצבות מבית הקברות.
הקמפפבונד הייתה ליגה של תנועות הלחימה הלאומניות ובהן המפלגה הנאצית בבוואריה, בשנות העשרים.
היא כללה את המפלגה הנאצית של אדולף היטלר ואת ה-אס אה, את הפרייקורפס ואת ה"בונד רייכסקריגספלאג".
היטלר היה מנהיגה הפוליטי, ואילו הרמן קריבל עמד בראש המיליציה הצבאית שלה.
הליגה הוקמה ב־30 בספטמבר 1923 בנירנברג, שם הצטרף היטלר למנהיגים לאומניים אחרים כדי לחגוג את יום איחוד גרמניה, שציין את יום השנה לניצחון הפרוסי על צרפת בשנת 1870. מטרת הקמתה של הליגה הייתה לגבש ולייעל את האג'נדות של החברים וגם להתכונן לניצול הפיצול בין בוואריה לבונדסטאג למטרותיהם האישיות.
הדחף לאיחוד זה נבע מהכרזה שהוכרזה כמה ימים קודם לכן על ידי גוסטב שטרזמן שהכריז על סיום ההתנגדות כנגד הכיבוש הצרפתי של חבל הרוהר, שכניעתו לכאורה עוררה את חמתם של הלאומנים.
הקמפפונד הייתה האחראית לתכנון הפוטש במרתף הבירה בנובמבר 1923 במינכן.
בשלב זה, מפלגת הפועלים הגרמנית (DAP) שינתה את שמה למפלגת הפועלים הגרמנית הנאציונל-סוציאליסטית (NSDAP).
היא צמחה מכת שוליים לכוח הפוליטי החזק ביותר בבוואריה המונה 70,000 חברים.
בשנת 1923, האס אה שימש כצבאה הפרטי של המפלגה הנאצית עם כ־15,000 חברים שבפועל היו חיילים לכל דבר .
תת-קבוצה של ה-NSDAP הייתה Stoßtrupp-Hitler, יחידה אישית של שומרי ראש עבור היטלר בפיקודו של יוזף ברכטולד.
קבוצה נוספת הייתה קבוצת הנוער של המפלגה יונגשטורם אדולף היטלר שנודעה אחר כך כ"נוער ההיטלראי" בראשות אדולף לנק.
ליגת אוברלנד הייתה ארגון צבאי שהונהג על ידי פרידריך ובר.
היו חברים בה 4,000 חיילים חמושים, כמעט כולם יוצאי מלחמה ממורמרים.
יחידה זו הייתה יחידת פרייקור.
הבונד רייכסקריגספלאגה (אגודת דגל המלחמה הקיסרית) היה צבא פרטי נוסף שהיה בו גם יוצאי מלחמה רבים.
מנהיגה הרשמי לכאורה היה יוזף סיידל אך ארנסט רהם היה שליטה בפועל.
ב־26 בספטמבר 1923, לאחר תקופת מהומה ואלימות פוליטית, הכריז ראש ממשלת בוואריה, אוון פון קנילינג, על מצב חירום וגוסטב פון קאהר מונה לנציב המדינה, בעל סמכויות דיקטטוריות לשלטון במדינה.
בנוסף לפון קאהר, ראש משטרת בוואריה, אלוף-משנה הנס ריטר פון זייסר וגנרל הרייכסווהר אוטו פון לוסוב הקימו משולש שליטה, שבאמצעותו יוכלו השלושה לשלוט על בוואריה.
בתגובה לכך, היטלר הודיע כי יערוך 14 הפגנות המוניות החל מה- 27 בספטמבר 1923. מפחד פוטנציאלי לפרעות ומהומות, אחת הפעולות הראשונות של קאהר הייתה לאסור את קיום ההפגנות שהוכרזו.
אך עם זאת הופעל לחץ על היטלר בכל זאת לקיים את ההפגנות.
הנאצים, יחד עם מנהיגים אחרים בקמפפבונד, חשו כי עליהם לצעוד אל ברלין ולתפוס את השלטון או שמא חסידיהם יפנו לקומוניסטים.
בינתיים, ב-5 באוקטובר 1923 סגר קאהר את העיתון הנאצי פלקישר באובכטר לעשרה ימים.
הפוטש תוכנן בהשראת הצעדה המוצלחת של בניטו מוסוליני ברומא, בין התאריכים 22–29 באוקטובר 1922. היטלר ושותפיו תכננו להשתמש במינכן כבסיס לצעדה נגד ממשלת רפובליקת ויימאר.
היטלר הגיע להכרה שקאר ביקש לשלוט בו ולא היה מוכן לפעול נגד הממשלה בברלין.
היטלר רצה לתפוס רגע קריטי כדי לקבל תמיכה ותסיסה עממית מוצלחת.
הפוטש תוכנן ב-7 בנובמבר בהחלטה נמהרת בדירתו של קריבל.
לא כל החברים קיבלו הודעה.
לצורך התקשורת השתמשה המפלגה בשתי פיסות נייר; אחד צבעוני אדום שמשמעותו "הדבר האמיתי" והשני לבן המסמל ריצת אימון.
הם בחרו להעביר את התג הלבן.
בזמן הפוטש, רק 2000 חברי הקמפפונד היו במינכן.
ב־8 בנובמבר 1923, הפוטש יצא לפועל, אך נכשל.
קמפילוגנתואידס (שם מדעי: Campylognathoides; משמעות השם: "לסת מעוקלת") הוא סוג נכחד של פטרוזאור פרימיטיבי שהתקיים ביורה התחתון לפני 182 מיליון שנה.
המאובנים שלו התגלו בגרמניה בחבל וירטמברג.
בתחילה התגלו רק ממצאים של שברי כנף אך בהמשך התגלו ממצאי שלדים במצב שלם יותר.
ממצאים נוספים התגלו ברחבי אירופה ובהודו.
בסוג זה נכללים 3 מינים, כשמין נוסף מוטל בספק וכנראה שמבוסס על שרידי דגים:
פטרוזאור זה היה קטן יחסית ובתחילה נקרא פטרודקטיל, אף שלא היה קרוב אליו.
הוא היה קרוב יותר לפטרוזאורים פרימיטיביים כמו הרמפורינקוסיים ששגשגו במשך היורה ובייחוד לדוריגנתוס, אך היה בעל מאפיינים מפרידים כמו גולגולת קצרה וחזקה יותר.
היה לו זנב ארוך, כנפיים עטויות קרומי עור דקים ולסתות מלאות שיניים שעזרו לתפוס דגים חלקלקים.
מוטת כנפיו נעה בין 1.8 ל-3 מטרים, בהתאם למין.
קמפר היא קומונה במחוז פיניסטר בחבל ברטאן שבצפון־מערב צרפת.
העיר נבנתה על מפגש הנהרות סטר, אודה וז'ה.
העיר שוכנת כ-62 ק"מ צפונית-מערבית מלוריאן, כ-181 ק"מ ממערב לרן, וכ-486 ק"מ דרום מערבית מפריז.
השם "קמפר" בא מהמילה הברטונית Kemper, שפירושה "מפגש".
קמפר היא הבירה העתיקה של קורנואיי (Cornouaille), האזור המסורתי ביותר של ברטאן, ויש לה אופי קלטי ברטוני ייחודי.
העיירה התפתחה במפגש הנהרות סטר ואודה.
קמפר הוקמה בתקופת האימפריה הרומית.
עד שנת 495 לספירה הפכה העיר לבישופות.
לאחר מכן היא הפכה לבירתה של רוזנות קורנואיי.
במאה האחת עשרה היא אוחדה עם דוכסות ברטאן.
במהלך מלחמת הירושה הברטונית (1341–1364), נחרבו חלקים נרחבים בעיר.
בשנת 1364 עברה הדוכסות לחסות בית מונפור.
מגזר התיירות בקמפר הוא אחד מהמרכזיים בכלכלת העיר.
בתחום עוסקים כ-3,500 עובדים, והוא מייצר בהכנסות ישירות כ-450 מיליון יורו בשנה.
ישנן מספר נקודות עניין מרכזיות בעיר:
קתדרלת קמפר (Cathédrale Saint-Corentin de Quimper) - קתדרלה קתולית בסגנון גותי מהמאה ה-13.
מוזיאון האמנות של קמפר (Musée des Beaux-Arts) - מכיל פריטים מהמאה ה-14 ועד ימינו, כולל ציורים של פרנסואה בושה, קאמי קורו, פטר פאול רובנס, אמיל ברנאר ופול גוגן.
מוזיאון פיאינס (Musée de la Faïence de Quimper) - המוקדש לפאיאנס, סוג של קרמיקה המצופה בבדיל; בעבר, הייתה העיר קמפר ידועה בתעשיית הפיאינס שלה.
מספר כנסיות בולטות: נוטרדאם דה לוקמריה (Notre-Dame de Locmaria) שהחלה כמנזר במאה ה-11, כנסיית השילוש הקדוש בקרפנטן (Église de la Trinité de Kerfeunteun), כנסיית סן-אלור (Église Saint-Alor d'Ergué-Armel), וכנסיית סן-מתייה (Eglise Saint-Mathieu).
מרכז עיר עתיק עם ביצורים ובתים מימי הביניים.
בנוסף, בכל קיץ, בשבוע האחרון של יולי, מתקיים בעיר פסטיבל קורנויי (Festival de Cornouaille), המוקדש לתרבות הברטונית.
בקמפר יש 57 גני ילדים ובתי ספר יסודיים, בהם לומדים כ-5,000 תלמידים (כ-3,000 בבתי הספר הציבוריים, והשאר בבתי ספר פרטיים), נכון לשנת הלימודים 2023-2024. בנוסף יש בעיר 9 חטיבות ביניים ושמונה בתי ספר תיכוניים.
רשת בתי הספר דיוואן (Diwan) מפעילה בעיר שלושה בתי ספר יסודיים ברטוניים, בהם לומדים כ-200 תלמידים, וכן חטיבת ביניים אחת בה לומדים כ-180 תלמידים.
הלימוד בבתי ספר אלה הם דו-לשוניים, הן בשפה הברטונית והן בצרפתית.
ב-2008, עיריית קמפר חתמה על אמנת "Ya d'ar brezhoneg" (בברטונית: "כן לברטונית"), ומועצת העיר השיקה תוכניות כחלק מקמפיין "Ya d'ar brezhoneg", במטרה להחיות את ההוראה והשימוש בברטונית, השפה הקלטית ההיסטורית של האזור.
כחלק ממאמץ זה, החלה העיר להציע קורסים ללימוד השפה למבוגרים ולילדים, שילוט דו-לשוני ברחבי העיר, פסטיבלי מוזיקה וריקודים בשפה, ועוד.
רוב הפסטיבלים הצרפתיים מתקיימים בעונת הקיץ, אבל לקמפר יש פסטיבל חורף: Les Hivernautes .
בקיץ אפשר למצוא גם קונצרטים בפינות רחוב, עם פייפרים ונגני אקורדיון.
חברת מפעילה את רשת התחבורה הציבורית בקמפר.
הרשת מורכבת משבעה קווי אוטובוס עירוניים ו-16 קווי אוטובוס פרבריים.
במהלך חודשי הקיץ יולי ואוגוסט, קו אוטובוס נוסף לחוף פתוח לשירות.
תחנת קמפר (Gare de Quimper) היא התחנה הסופית של קו הרכבת המהירה TGV מפריז, העובר דרך לה מאן, רן ו-וואן.
משך הנסיעה כ-3 שעות ו-40 דקות.
בנוסף, רשת הרכבות האזורית TER Bretagne מפעילה קווים לברסט ולרן.
עד שנת 2023 נמל התעופה קמפר-ברטאן, שנמצא כ-5.5 ק"מ מדרום-מערב לעיר, שירת את תושבי העיר והאזור, אך נכון להיום כבר איננו פעיל לטיסות מסחריות.
בעיר עוברים מספר כבישים ראשיים: הכביש הלאומי 165 (Route Nationale 165) המקשר בין ברסט לנאנט; וכן הכבישים הבינעירוניים D785, D765 ו-D783, שמחברים את העיר עם העיירות והכפרים מסביבה.
קמפיין עקרון 6, הידוע גם כ-"עקרון 6" או "P6", הושק בינואר 2014 כמחאה אולימפית נגד חוקי רוסיה נגד הומוסקסואלים במקביל לאולימפיאדת 2014 שנערכה בסוצ'י, רוסיה.
עקרון 6 מתייחס לעיקרון השישי של האמנה האולימפית האומר כי כל צורה של אפליה אינה מתיישבת עם השתייכות לתנועה האולימפית באומרו:
פעיל זכויות האדם פיטר טאצ'ל ציין כי ספורטאים הומוסקסואלים ולסביות מופלים באופן פעיל לרעה ברוסיה וכן בעשרות מדינות המפלילות מערכות יחסים חד מיניות, או הומוסקסואלים בנפרד ברמה המוסדית.
"אלה הפרות ברורות של עקרון 6 של האמנה האולימפית נגד אפליה.
עם זאת, הוועד האולימפי הבינלאומי לא אמר ולא עשה דבר.
הוא מאפשר לממשלת רוסיה לאסור את הקמת "Pride House" (מקום זמני ייעודי המארח ספורטאיי להט"ב, מתנדבים ומבקרים המשתתפים באולימפיאדה או באירועי ספורט בינלאומיים אחרים בעיר המארחת) ולהפלות צופים וספורטאים המוגדרים בתור לסביות, הומואים, טרנסג'נדרים וביסקסואלים (להט"ב)".
מסע הפרסום של קמפיין עקרון 6 הוקם על ידי "All Out", קבוצת תמיכה במדיה החברתית עם מעל 1.9 מיליון חברים מרחבי העולם, ו-"Athlete Ally", ארגון הפועל להפסקת הומופוביה וטרנספוביה בענפי ספורט על ידי פנייה לקהילות אתלטיות.
חברת ההלבשה, אמריקן אפרל שיתפה פעולה עם שתי הקבוצות כדי לייצר ולהפיץ ציוד מטעמה המציג את עיקרי הקמפיין באינטרנט ובחנויותיה ברחבי העולם.
מחאות אולימפיות על רקע חוקי רוסיה נגד חברי קהילת הלהט"ב בשטחה התעוררו בחודשים שקדמו לאולימפיאדת החורף 2014 בסוצ'י, רוסיה שהתקיימו בין ה-6 ל-23 בפברואר 2014.
בשנת 2013 רוסיה היוותה מוקד עבור ביקורות שליליות מהקהילה הבינלאומית על חקיקת חוק האוסר הפצת "תעמולה של יחסי מין לא מסורתיים לקטינים" הידוע בתור החוק נגד תעמולה הומוסקסואלית דה יורה.
דה פקטו, מאז העברת החוק, נאסרו הפגנות ציבורית לטובת זכויות להט"ב, דיבור המגן על זכויות להט"ב או קביעה שמערכות יחסים חד-מיניות שוות למערכות יחסים הטרוסקסואליות.
החוק הביא למעצרים רבים של פעילי זכויות אדם ולהט"ב רוסים אשר התנגדו בפומבי לחוק.
לאחר חקיקתו נרשמה עלייה במקרי ביריונות הטרדות ואלימות נגד להט"ב ברוסיה כפי שתועד בסרט התיעודי "Hunted" של ערוץ 4 הבריטי.
החוק מטיל קנסות של עד 5,000 רובל על אזרחים רוסים שנמצאו אשמים בהפרתו, וקנסות של עד 50,000 רובל לפקידי ציבור.
ארגונים או עסקים ייקנסו עד מיליון רובל וייאלצו להפסיק את פעילותם למשך עד 90 יום.
זרים עשויים להיעצר ולהיכנס למעצר עד 15 יום ולאחר מכן להיות מגורשים מהמדינה וכן להיקנס בסך של עד 100,000 רובל.
אזרחים רוסים המשתמשים באינטרנט או בתקשורת על מנת לקדם "יחסים לא מסורתיים" ייקנסו עד 100,000 רובל.
כשנתיים לפני קיום האולימפיאדה, באוגוסט 2012, פסק בית המשפט במוסקבה איסור למשך 100 שנה לקיום מצעד גאווה בעיר.
לאחר חקיקת החוק הופעל לחץ בינלאומי כדי לאלץ את הוועד האולימפי הבינלאומי להעביר את משחקי החורף האולימפיים למדינה אחרת, ועל נותני החסות האולימפיים לנקיטת עמדה התומכת בשוויון עבור זכויות חברי קהילות להט"ב בעולם ורוסיה בפרט.
במקביל, יצאו קריאות להפגין ולהחרים את האולימפיאדה לפני, במהלך ולאחר המשחקים.
מספר פוליטיקאים בהם נשיא ארצות הברית ה-44, ברק אובמה הצהירו כי לא ייקחו חלק בציון התחרויות.
המשלחת האולימפית מטעם ארצות הברית הורכבה ממספר ספורטאים המשתייכים לקהילת הלהט"ב בהם המחליק האומנותי בריאן בויטנו והטניסאית מרטינה נברטילובה.
צעד זה צוטט על ידי מבקרים בינלאומיים כמחאה ישירה נגד חקיקת החוק.
בתגובה למאמצי המחאות והחרמת האולימפיאדה, הוועד האולימפי הבינלאומי ותאגידים נקטו בצעדים להבטחת בטיחות עובדיהם, הספורטאים וצוותים ששהו ברוסיה מראש או במהלך המשחקים.
קמפיין פוליטי הוא מאמץ מאורגן שמטרתו להשפיע על תהליך קבלת ההחלטות של קבוצת אנשים מסוימת - לרוב במסגרת מערכות בחירות דמוקרטיות בהן נבחרים נציגים או אשר בהם מוכרעים משאלי עם.
במסגרת הקמפיינים הפוליטיים מושקעים משאבים רבים בתעמולת בחירות - פרסומות המוצגות בשלטי רחוב, באינטרנט, בטלוויזיה, וברדיו אשר מנסות לשכנע את הציבור לתמוך במועמד, מפלגה או מדיניות מסוימת.
בנוסף, האנשים שמעורבים במסגרת הקמפיינים הפוליטיים נוטים לנאום בפני קהל בעצרות ולהופיע בתקשורת לעיתים רבות במטרה להשיג תמיכה נרחבת בציבור.
האסטרטגיות השונות אשר מיושמות בקמפיינים הפוליטיים הושפעו רבות לאורך השנים מטכנולוגיות חדשות, כמו למשל המצאת הדפוס, אשר אפשר ייצור המוני של תכנים אותם ניתן להפיץ בציבור, וכמו גם בעקבות פיתוח הרדיו, הטלוויזיה והאינטרנט אשר מאפשרים למועמדים להגיע לקהלים עצומים בצורה יעילה במיוחד.
קמפילודוניסקוס (שם מדעי: Campylodoniscus) הוא סוג של דינוזאור זאורופוד מקבוצת הטיטאנוזאורים (ולפי מספר דעות היה קרוב לקמרזאוריים) שהתקיים במשך הקרטיקון עליון של הקנומן לפני 95 מיליון שנה מזמננו בארגנטינה.
כיום רוב החוקרים רואים בו טקסון מוטל בספק עקב מיעוט חומר מזהה במאובניו.
הסוג תואר בידי החוקר פרידריך פון הינה ב-1929 תחת השם: "Campylodon", כשמשמעות שמו היא: "שן כפופה" מיוונית ("καμπυλος" - כפוף או מעוקל, "ὀδών" - שן).
עם זאת השם הועבר ב-1961 לשם של דג קדום והסוג הוחלף בשם: "Campylodoniscus", כשהסיומת: "iscus" מייצגת צורת הקטנה.
הסוג הכיל מין יחיד - Campylodoniscus ameghinoi, כהוקרה לחוקר הארגנטינאי פלורנטינו אמחינו .
המאובנים של הזאורופוד התגלו בתצורות באחה בארל שבצ'ובוט והוא ידוע רק משרידים בודדים מהלסת העליונה ובהם 7 שיניים קמורות מעלה.
שיעור של ממדיו בהתאם לגודל הלסת מביא לאורך של 20 מטרים ומשקל של 15 טונות לדינוזאור בוגר כשצווארו הארוך עזר לו לרעות מצמרות העצים הגבוהים.
קמפנגו (שם מדעי: Bagrus meridionalis) הוא מין של שפמנון גדול משפחת הבגרידיים, המצוי בסכנת הכחדה חמורה והוא אנדמי לימת מלאווי ואגם מלובל שלצידה וכן לעיתים מגיע לנהר שייר.
דג זה הוא מהגדולים שבדגי ימת מלאווי והוא מגיע לאורך ממוצע של 42 ס"מ, אם כי נמצאו פרטים באורך של 1 ואפילו 1.5 מטר.
הוא דומה מאוד לבאיאד וייתכן שמגיע למשקל דומה.
דג זה שחור בבגרותו והצעירים לבנים עד כתמים חומים עליהם.
דגים אלה הם פעילי לילה, כאשר במשך היום הם נחים במערות.
זהו דג טורף הניזון בעיקר ממיני אמנוניים קטנים יותר, אותם הוא מחפש בעיקר על קרקעית האגם עם הבינים הגדולות שלו.
בעונת הרבייה הזכר חופר קן רדוד בקרקעית חולית, לרוב בקרבת סלעים, שם הנקבה מטילה כמה אלפי ביצים.
הצעירים ניזונים עם בקיעתם בעיקר מביציות לא מופרות של אמם וכן מחסרי חוליות שאביהם מספק להם.
שני ההורים מטפלים יחדיו בצעירים ומגוננים עליהם ממגוון טורפים, הכוללים בעיקר אמנונים גדולים.
השפמנון מנוקה לעיתים בתחנות ניקוי בידי האמנון Pseudotropheus crabro, אף שהוא עלול לטרוף את צעיריו.
הוא עצמו נטפל בידי השפמנון Bathyclarias nyasensis וכן מספר אמנונים מטילים ביצים בקרבתו, כדי להשתמש בהגנתו לצעיריהם.
הצעירים שלו מתבגרים ועוזבים את הוריהם כשהם מגיעים לאורך של 12 ס"מ בקירוב.
הדג מצוי בטבע בסכנת הכחדה חמורה עקב דיג יתר לבשרו המשובח.
קמפץ (בהונגרית: Kömpöc) הוא כפר בנפת קישקונמאישה שבמחוז באץ'-קישקון בדרום־מזרח הונגריה.
כמו יישובים רבים באירופה, גם בקמפץ אוכלוסיית היישוב נמצאת בירידה.
הבתים הפזורים באזור היו חלק מקישקונמאישה עד שבשנת 1950 הפך קמפץ לכפר עצמאי.
קמצ'טקה הוא הנהר הארוך ביותר בחצי האי קמצ'טקה, הממוקם בקמצ'טקה במזרח הרחוק הרוסי.
הנהר זורם לאוקיינוס השקט בעיירה אוסט-קמצ'טסק, בחוף המזרחי של קמצ'טקה.
הוא באורך 758 קילומטרים, ויש לו אגן ניקוז של 55,900 קילומטרים רבועים.
הנהר עשיר בדגי סלמון, ששימש כמאכל עיקרי ביישובים של האיטלמנים הילידים.
כמו רוב חצי האי קמצ'טקה, בנהר קמצ'טקה יש אקלים סוב-ארקטי (בשיטת קפן "Dfc") הכולל קיץ קצר, קריר ונוח, וחורף קפוא ומושלג.
קמפנאריו (בפורטוגזית: Campanário) היא קהילה אזרחית בעירייה ריביירה בראווה באי מדיירה שבפורטוגל.
החוקרים המוקדמים שהגיעו לאי מדיירה, עברו ליד צוק קאבו ג'יראו.
וראו איון גבוה, צורתו יוצאת הדופן (שדמתה למגדל פעמונים) הביאה לשם קמפנאריו, שפרושו מפורטוגזית הוא מגדל פעמונים.
מבחינה היסטורית, קמפנאריו כונה "אסם של הישגים" (בפורטוגזית: "celeiro das conquistas"), בשל חשיבותו בגידול דגנים שיוצאו לצפון אפריקה.
מאז המאה ה-16, בנוסף לגידול חיטה ושיפון, שדות קמפנאריו היו מקור לערמונים, גם הם לייצוא.
חלק מהמסמכים מתייחסים ליישוב בקמפנריו בשנת 1556 ולקהילה בשנת 1698. רישומים עבור הקהילה סאו בראס בקמפנאריו החלו בשנת 1598 והם זמינים באינטרנט באתר "FamilySearch".
הכנסייה המקומית נבנתה למעשה בשנת 1963, כדי להחליף כנסייה ישנה יותר שהושלמה בשנת 1683, בנוסף לכנסייה בשנת 1677.
עד 1835, הקהילה הייתה חלק מעיריית פונשל, אך הועברה לקמארה דה לובוס בין השנים 1835 ו-1914.
קמפנאריו, הקהילה השנייה בגודלה באוכלוסיית ריביירה בראוה, ממוקמת לאורך החוף הדרומי של העירייה.
מתוך האוכלוסייה הפעילה, 35% עוסקים בחקלאות: תפוחי אדמה, כרמים, בננות, תפוזים ופירות טרופיים הם הרווחיים ביותר מבין הפעילויות העיקריות הללו.
בתעשייה, בנייה, נגרות ונסורת, שירותי רכב וחציבה, שירותי מלט וחיתוך שיש הם עבודות אופייניות הקשורות לקהילה זו.
הרפובליקה של קמרון היא רפובליקה במרכז אפריקה הגובלת בניגריה, בצ'אד, ברפובליקה המרכז-אפריקאית, ברפובליקה של קונגו, בגבון ובגינאה המשוונית.
לשעבר מושבה גרמנית (שנכבשה וחולקה בין צרפת ובריטניה בזמן מלחמת העולם הראשונה).
שפותיה הרשמיות הן אנגלית וצרפתית.
כשני-שלישים מאוכלוסייתה הם נוצרים וכשליש מאוכלוסייתה הם מוסלמים, בעיקר סונים מהמד'הב המאלכּי, והמדינה חברה בארגון לשיתוף פעולה אסלאמי.
שפותיה הרשמיות של הרפובליקה של קמרון הן אנגלית וצרפתית.
גרמניה החלה לזרוע את שורשיה בקמרון ב-1868. ב-1884 הפכה קמרון רשמית למושבה גרמנית.
במהלך מלחמת העולם הראשונה חלקו ביניהן בריטניה, צרפת ובלגיה את כיבוש קמרון.
ב-1919, עם תום הקרבות, חולקה מושבה זו בין צרפת לבריטניה.
בינואר 1960, זכתה קמרון הצרפתית לעצמאות וב-1 באוקטובר 1961 אוחדו שני החלקים מחדש, כאשר קמה בקמרון מדינה עצמאית – אף שחלק מקמרון הבריטית סופח לניגריה.
תושבי החלק הבריטי לשעבר בקמרון, הדוברים אנגלית, מרגישים מקופחים לעומת תושבי החלק דובר הצרפתית.
שני כוכבים הוחלפו בכוכב גדול במרכז כסמל לאחדות.
במאי 2014, בעקבות חטיפת הנערות בניגריה, הודיעה הממשלה כי תילחם בארגון הטרור המוסלמי-אפריקאי בוקו חראם לצד מדינת צ'אד, והציבה חיילים בגבול עם ניגריה.
בדצמבר אותה שנה, ביצעו המיליציות של בוקו חראם מספר מתקפות טרור שהביאו למותם של 84 אזרחים.
במרץ 2020 פרצה מגפת הקורונה במדינה שהביאה למותם של 1,927 איש.
בדצמבר 2021, יותר מ-30,000 אזרחים בצפון המדינה ברחו לצ'אד הסמוכה, לאחר סכסוך על גישה למקורות מים בין שני שבטים מקומיים.
בראש המדינה עומד נשיא קמרון.
לנשיא יש סמכויות רבות, הן בתחומי המדיניות, הן בשליטתו על הצבא, וכן האפשרות להכריז על מצב חירום.
הנשיא ממנה את כלל בעלי התפקידים בממשלה, החל מראש הממשלה, ועד למושלי האזורים ואפילו חברי מועצת העיר בערים הגדולות.
הנשיא נבחר בבחירות פעם ב-7 שנים.
בערים הקטנות יותר הציבור הוא זה שבוחר את ראשי הערים.
שיטת המשפט הקמרונית מבוססת ברובה על המשפט הצרפתי.
הרשות המחוקקת היא האספה הלאומית, ש-180 חבריה נבחרים לתקופה של חמש שנים.
היא מתכנסת שלוש פעמים בשנה.
קמרון סובלת קשות משחיתות שלטונית: סקר הראה שמעל מחצית הקמרונים שילמו שוחד במהלך 2003, השיעור הגבוה בעולם.
ב-2005 הכריזה הממשלה על מסע למאבק בשחיתות.
בתחילת שנות ה-60 החלו להתפתח קשרים בין ישראל לבין קמרון.
שתי המדינות היו צעירות וראו בקשר ביניהן קשר עליון בין מדינה אסייתית לבין מדינה אפריקאית.
בשנת 1973 קמרון ניתקה את קשריה עם ישראל, כמו מדינות אחרות מאפריקה, בעקבות מלחמת יום הכיפורים.
לאחר 13 שנים, בשנת 1986, נפגשו ראש ממשלת ישראל שמעון פרס ונשיא קמרון והחליטו על חידוש היחסים.
כיום המדינות נמצאות בקשר שוטף והיחסים בין המדינות טובים.
קמרון היא מהמדינות העניות ביותר והבלתי מפותחות ביותר באפריקה ובעולם.
תשתית תחבורתית לא מפותחת, חוב חיצוני גדול, נטילת שוחד ושחיתות ממשלתית פוגעים בכלכלה ומקשים ביותר על פיתוחה.
כלכלת קמרון מתבססת בעיקר על החקלאות.
התעשייה הקיימת עוסקת בעיקר בהפקת נפט, זיקוק נפט, עיבוד מזון וטקסטיל.
קיימות תוכניות ממשלתיות ותוכניות של משקיעים פרטיים לפתח את התעשייה, כך לדוגמא, חברת "מדלין קזאליס" שמתמחה בייצור מוצרי קוסמטיקה מייצאת את תוצרתה למדינות רבות במערב אפריקה.
רוב ייצור החשמל במדינה מבוסס על תחנות כוח ששורפות נפט, למרות שקיימות מספר תחנות כוח הידרואלקטריות.
התוצר המקומי הגולמי עומד על כ-28 מיליארד דולר (84 בעולם) והתמ"ג לנפש על כ-3,492 דולר (186 בעולם).
בקמרון יש פוטנציאל גדול של אנרגיה הידרואלקטרית וכן עתודות של כ-400 מיליון חביות נפט.
ממשלת קמרון מעוניינת לנצל יותר את עתודות הנפט שבשטחה.
הנפט מהווה מקור תעסוקה בתעשייה.
הנפט הגולמי והנפט המזוקק הם מהווים את עיקר היצוא מקמרון.
בשנת 2022 עמד היקף היבוא על כ-8.19 מיליארד דולר והיצוא על כ-6.95 מיליארד, 63% מהם נפט גולמי, נפט מזוקק וגז טבעי.
צורת המדינה היא משולש צר ומוארך.
המדינה נחלקת למישור חוף בדרום, רמה במרכז והרים במערב.
בדרום שורר אקלים טרופי והוא מכוסה ביערות גשם ואילו צפון המדינה מכוסה סוואנה.
ב-1987 שמורת החי דג'ה הוכרזה אתר מורשת עולמית.
ממוצע הילודה הוא 4.5 ילדים לאישה.
במדינה שורר גיוון רב של מוצאות אתני ולשוני: מספר הקבוצות האתניות והלשוניות הוא לא פחות מ-230. שפות מ-24 משפחות שונות של שפות אפריקניות מדוברות במדינה, ובנוסף לכך משתמשים גם בשפות הרשמיות, צרפתית ואנגלית.
ניב מקומי המבוסס על אנגלית נמצא בשימוש באזורים שהיו בשלטון בריטי, בצפון מערב המדינה.
על פי הערכות מ-2020, הנצרות היא הדת השלטת במדינה הקמרונית ולה משתייכים כ-58% מכלל אוכלוסייתה (כ-27% נוצרים-קתולים וכ-22% נוצרים-פרוטסטנטים) בנוסף לכ-10% של זרמים נוצריים אחרים – ולצדה גם מיעוט אסלאמי משמעותי – המהווה כ-24.4% מכלל אוכלוסיית קמרון, כשהיתר הם בני דתות פולקיסטיות אפריקאיות, פגנים ואי-דת.
במדינה מתנהל חופש פולחן: כנסיות נוצריות ומרכזים מוסלמים של עדות שונות פועלות בחופשיות ברחבי קמרון בעוד שהמסורתיים פועלים במקדשים שלהם, שהופכים פופולריים גם כיום.
הארגון הלא-ממשלתי הטורקי IHH מעריך שהמוסלמים מהווים 25-30% מהאוכלוסייה הקמרונית.
האוכלוסייה הנוצרית מחולקת בין קתולים (32.4 אחוזים מכלל האוכלוסייה), פרוטסטנטים (30.3 אחוזים), ועדות נוצריות אחרות (כולל עדי יהוה) 6 אחוזים.
הרוב המכריע של המוסלמים הם סונים המשתייכים לאסכולת המשפט המאליכי, לצד כ-12% מעדת האחמדיה ו-3% שיעים.
הנוצרים והמוסלמים נמצאים בכל אזור, אם כי הנוצרים נמצאים בעיקר במחוזות הדרומיים והמערביים והמוסלמים הם הרוב במחוזות הצפוניים.
שיעור ניכר מן התושבים, בעיקר בדרום אך גם בצפון, מחזיקים באמונות אנימיסטיות, ולעיתים מערבים פולחנים אנימיסטיים עם דת מונותאיסטית – נצרות או אסלאם.
האוכלוסייה נחלקת בערך באופן שווה בין כפריים לעירוניים.
קְמֵר רוּז' היא התנועה הקומוניסטית ששלטה בקמבודיה בין 1975 ל-1979 לאחר שעלתה לשלטון במהפכה צבאית.
משטרו של פול פוט, ראש התנועה, אחראי לביצועו של רצח העם בקמבודיה, אשר קורבנותיו היו הקמבודים עצמם והמיעוט הווייטנאמי, הסיני, הצ'מי המוסלמי והנזירים הבודהיסטים.
מניין הנרצחים עומד על לפחות מיליון ושבע מאות אלף בני אדם.
"המפלגה הקומוניסטית של קמבודיה" נוסדה בתחילת שנות ה-50 של המאה ה-20. בתחילת פעילותה הייתה המפלגה כפופה למפלגה הקומוניסטית של וייטנאם.
בשנות השבעים אימצה המפלגה את השם "המפלגה הדמוקרטית של קמפוצ'יאה" (קמפוצ'יאה הוא איות חלופי לקמבודיה), אך כונתה "הקמרים האדומים" (בצרפתית, שפת הממשל הקולוניאלי ששלט בקמבודיה עד שנת 1953, קמר רוז').
עם הקמר הוא עמה העתיק של קמבודיה, אשר הקים אימפריה מרשימה בהישגיה התרבותיים והצבאיים בין המאה ה-9 והמאה ה-15 לספירה.
מזה כאלף שנים שלטה בקמבודיה מלוכה העוברת בירושה.
מ-1858 בו השתלטה צרפת הקולניאליסטית על רוב דרום מזרח אסיה, באזור שידוע כ"הודו סין" היא הפכה את המלכויות האזוריות, לשליטי בובות שלה, וביניהן הייתה קמבודיה ממלכה בודהיסטית תחת שלטון צרפתי.
בשנת 1941 עלה לשלטון המלך נורודום סיהאנוק שהצליח לאחר מלה"ע השנייה ולאחר המלחמות בהודו סין כנגד צרפת (ששבה לשלוט באזורים אלה) לדון על עצמאותה של קמבודיה, ובשנת 1953 הצליח להשיג הסכם חלקי לעצמאותה של קמבודיה.
ב-18 במרץ 1970 הודח המלך ולשלטון עלה גנרל פרו אמריקני בשם לון נול.
השליט החדש נטש את המדיניות הנייטרלית שאפיינה את קמבודיה עד אז, והחל מסייע לארצות הברית במאבקה כנגד הווייטקונג וצבא צפון וייטנאם, במלחמת וייטנאם.
במשך כשנה הופצצו בכבדות אזורי הספר בקמבודיה על ידי ארצות הברית במטרה להשמיד בסיסי וייטקונג שם.
התוצאה הייתה כי מאות אלפי פליטים מאזורים אלו נמלטו אל הערים, ונוצרו צפיפות, רעב ועוני.
לון נול, אשר שיתף פעולה עם האמריקנים, היה שליט בלתי פופולרי, וכוחם של מורדי הקמר רוז' עלה.
צבא הקמר רוז' (הצבא הלאומי של קמפוצ'יאה הדמוקרטית) אשר נעזר בצבא צפון וייטנאם ונתמך על ידי סיהאנוק, אשר גלה בבייג'ינג, התקיף את צבאו של לון נול וזכה עד מהרה, בתחילת שנת 1975, להישגים משמעותיים ולשליטה ברובה של קמבודיה.
האידאולוגיה של הקמר רוז' שילבה רעיונות קומוניסטים ומאואיסטים עם רגשות אנטי-קולוניאליסטים שרווחו בשמאל האירופי, שממנו הושפעו רבים ממנהיגי התנועה שהתחנכו בפריז.
חלקים משמעותיים בתאוריה הפוליטית-כלכלית של מנהיגי התנועה נוסחו כתיזות לתואר דוקטור שהוגשו לאוניברסיטאות מובילות בפריז, והתבססו על תאוריית התלות, פרדיגמה פוסט קולוניאלית מוקדמת.
לכך הצטרפה שנאה ארוכת ימים לווייטנאמים, ואמונה כי בתוך זמן קצר תוכל הקמר רוז' לבנות את הקומוניזם בקמבודיה בכוחות עצמה.
כאשר עלו לשלטון החליטו לבצע צעדים דרסטיים באופן מיידי שכללו העברה כפוייה של כל תושבי הערים לחוות קולקטיביות באזורי הכפר.
ב-17 באפריל 1975 כבשו צבאות הקמר רוז' את פנום פן, ולון נול יצא לגלות.
מרכז המפלגה הורכב מהמנהיג פול פוט (כינויו של סאלוט סאר), נון צ'י, טא מוק, קיו סמפן, סון סן, ינג סארי, יון יאט וינג תירית.
מנהיגות זו נותרה בעיקרה ללא שינויים עד לשנות התשעים.
האידאולוגיה של הקמר רוז' תוארה כשימוש באמצעים סטליניסטיים להשגת מטרות מאואיסטיות.
האמצעים היו השמדה של מעמד שלם של בני העם הקמבודי, מעמד תושבי הערים.
מטרת הקמר רוז' הייתה ליצור חברה כפרית אוטופית ללא מעמדות.
הקמר רוז' ניסו להשיג מטרה זו באמצעות ריקונן של הערים מתושביהן, סגירתם של בתי הספר, בתי החולים והמפעלים, חיסול מערכת הבנקאות והמטבע, הוצאת הדת אל מחוץ לחוק וגירושם של תושבי הערים לחוות חקלאיות קולקטיביות, שהיו למעשה מחנות של עבודת כפייה.
צעדים אלו הוצדקו בכך שהאוכלוסייה הייתה על סף רעב, שכן הכפרים התרוקנו מתושביהם בהפצצות האמריקניות.
מדיניות זו, שנודעה בשם "שנת אפס" לפי הצהרתו של מנהיג התנועה פול פוט, הביאה למותם של יותר ממיליון קמבודים בהוצאות להורג, עבודות כפייה ורעב.
הקמר רוז' הוציאו להורג כל מי שהיה בעל קשרים למשטר הישן, אנשי מקצועות חופשיים, אינטלקטואלים וכן את הקמבודים שהיו ממוצא וייטנאמי.
מספר הנרצחים מוערך ב-1.7 מיליון איש, כחמישית מאוכלוסיית קמבודיה.
ההוצאות להורג נערכו בדרך כלל באזורים שכונו בשם שדות הקטל.
בכל רחבי קמבודיה הוקמו בתי כלא למתנגדי המשטר, כשהמפורסם שבהם שכן במבנה בית ספר ישן בפנום-פן וכונה בשם S21 או טול סלנג.